
               ОБЩИНА   ТВЪРДИЦА




ОБЯВЛЕНИЕ
За набиране на оферти за извършване на мониторинг на социалните услуги – държавно делегирани дейности на територията на Община Твърдица – Дневен център за стари хора
1. ВЪЗЛОЖИТЕЛ
Община Твърдица
ЕИК: 000590704
Адрес: гр. Твърдица, пл. „Свобода“ № 1
2. ПРЕДМЕТ НА ПОРЪЧКАТА
Настоящото набиране на оферти се провежда на основание чл. 113, ал. 1 от Закона за социалните услуги и чл. 35 от Наредбата за качеството на социалните услуги, съгласно които Кметът на Общината организира и осъществява контрол и мониторинг на качеството и ефективността на социалните услуги, финансирани със средства от държавния и общинския бюджет.
В изпълнение на тези законови правомощия Община Твърдица набира оферти от физически и/или юридически лица с доказан професионален опит за извършване на независим мониторинг на качеството на социалните услуги – държавно делегирани дейности, предоставяни на територията на общината.
Мониторингът следва да бъде извършен в съответствие с изискванията на Закона за социалните услуги, Наредбата за качеството на социалните услуги, утвърдените стандарти за качество на социалните услуги и добрите професионални практики. Целта е да се направи обективна оценка на качеството, ефективността, достъпността и съответствието на предоставяните социални услуги с нормативните изисквания, както и да бъдат формулирани препоръки за тяхното подобряване.
3. ИЗИСКВАНИЯ КЪМ ИЗПЪЛНИТЕЛЯ
Кандидатите следва да отговарят на следните минимални изисквания:
· да притежават доказан професионален опит в областта на предоставянето, управлението, оценката или мониторинга на социални услуги;
· да разполагат с квалифициран екип от експерти/специалисти с доказан професионален опит в извършването на мониторинг и оценка на качеството на социалните услуги;
· да имат опит в провеждането на обучения, супервизия или консултиране в сферата на социалните услуги, удостоверен с подходящи документи.
4. СЪДЪРЖАНИЕ НА ОФЕРТАТА
Офертата следва да съдържа:
· техническо предложение с описание на методологията и плана за извършване на мониторинга;
· график за изпълнение;
· информация за експертния екип – образование, квалификация и професионален опит;
· документи, удостоверяващи опита и компетентността на кандидата;
· ценово предложение.
5. ФИНАНСОВО ПРЕДЛОЖЕНИЕ
Ценовото предложение следва да съдържа:
· обща цена без ДДС;
· размер на ДДС (когато е приложимо);
· обща цена с включен ДДС.
6. КРИТЕРИЙ ЗА ОЦЕНКА
Изборът на изпълнител ще бъде извършен въз основа на критерия:
„Оптимално съотношение цена – качество“, като ще бъдат оценявани:
· професионалният опит и експертизата на екипа;
· качеството на предложената методология за мониторинг;
· ценовото предложение.
7. СРОК И НАЧИН ЗА ПОДАВАНЕ НА ОФЕРТИТЕ
Офертите се подават до 07.08.2026 г.
Начин на подаване:
· по електронен път на e-mail: obshtina@tvarditsa.bg, или
· в деловодството на Община Твърдица.
Лице за контакт:
Име и длъжност: г-жа Ваня Ишмерова – Зам. Кмет
Телефон: 0878899289
Електронна поща: obshtina@tvarditsa.bg
Дата на публикуване: 29.07.2026 г.

Изготвил Обявлението: Ваня Ишмерова – зам. Кмет ……/п/.........

